  Майя Бывальцева 17-тӥ инвожолы Удмуртиын коронавирусэн черлан 41 выль учыръёсты шараязы. Висьыны усемъёс пӧлын 14 аресозь одӥг нылпи но 65 арессэ ортчем сизьым адями. Со сярысь элькунысь оперативной штаб ивортӥз. Диагноззы Ижкарын 13 улӥсьёслэн зэмаз, Можга ёросын – куать, Можгаын – вить, Красногорск ёросын – ньыль, Сарапул ёросын – куинь, Воткаын, Сарапулын, Ува, Юкаменск ёросъёсын – быдэн кык, Дэбес, Камбарка ёросъёсын – быдэн одӥг. 40 адями висёнэз вормиз Туннэ нуналлы Удмуртиын коронавирусэн черлан 34 сюрс 838 учыр лабораториосын зэматэмын. 31 сюрс 664 адями йӧназ, 465 мурт кулӥз. Али 42-езлэн висисьёслэн тазалыксы секыт. Берло нуналскын элькунын коронавирус инфекцилы 1 сюрс 626 эскеронъёс ортчытӥзы. 17-тӥ инвожолы Удмуртиын 143 сюрс 420 адями коронавируслэсь прививка пуктӥз, со пӧлысь 111 сюрс 978-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  